stanford-oval/wikipedia huggingface dataset:
גבעת חיים איחוד
הנצחה

בקיבוץ שני אתרי הנצחה:
אתר הנצחה לקורבנות השואהאנדרטה לזכר קרובי המשפחה של חברי הקיבוץ, שנספו בשואה. האנדרטה הנמצאת במתחם בית העלמין, ותוכננה על ידי האדריכל אלישע וולודסקי מרמת דוד.
אתר הנצחה לזכר חללי מערכות ישראל מבני הקיבוץ. האתר נמצא מתחת לבית העם - בית וינה, ויש בו בריכה קטנה שבצידה אבנים גדולות שעליהן חקוקים שמות הנופלים. בחומה שמסביב לפינת ההנצחה חקוק קטע משירו של נתן אלתרמן "האם השלישית".
הנצחה > אישים

גרשון שפע, אלוף ישראל בשחיה
ברוך אזניה, חבר כנסת
ענבל לבבי, שחיינית
מוטי זעירא, סופר והסטוריון
ידיד רובין, צייר.
לקריאה נוספת

מוטי זעירא, צרור חיים, הוצאת כרמל, 2013.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  על בניין בית העם בקיבוץ (סקירה אדריכלית והיסטורית) באתר 'חלון אחורי', 6/2010.
| --- | --- |
בקרת זהויות :  NLI: 987010929289005171  VIAF: 144783981   WorldCat (עם VIAF): 144783981 
נשים בעבודת המטבח של הקיבוץ - מימין נורית רפאלי ומשמאל דבורה רשבם יחד עם בנה עמוס. עובדות המטבח שבתמונה עברו לאחר הפילוג לגבעת חיים איחוד.
מועדון החברים
חדר האוכל
פריחה מול המזכירות
איימי קוני בארט

איימי קוני בארט (באנגלית: Amy Coney Barrett; נולדה ב-28 בינואר 1972) היא משפטנית אמריקאית, המכהנת כשופטת בבית המשפט העליון של ארצות הברית.
לפני מינויה לשיפוט הייתה בארט פרופסור למשפטים באוניברסיטת נוטרדאם. היא מצדדת באוריגינליזם (אנ'), ומזוהה כשופטת שמרנית.
קורות חיים

היא נולדה בשם איימי ויויאן קוני ב-28 בינואר 1972 בניו אורלינס, לואיזיאנה, הבכורה מבין שבעה ילדים במשפחה קתולית. אביה היה עורך דין בחברת הנפט רויאל דאטש של, ואמהּ הייתה מורה לצרפתית.
סיימה תואר ראשון בספרות אנגלית במכללת קולג' רודס בממפיס, טנסי, ותואר שני במשפטים באוניברסיטת נוטרדאם, אינדיאנה.
משנת 1997 עד 1998 הייתה עוזרת משפטית של השופט לורנס סילברמן בבית המשפט הפדרלי לערעורים במחוז קולמביה, ומשנת 1998 עד 1999 הייתה עוזרת משפטית של השופט אנטונין סקאליה בבית המשפט העליון של ארצות הברית. לאחר מכן עבדה במשרד עורכי דין פרטי.
במקביל לעבודתה לימדה משפטים בשנת 2001 במכללה למשפטים בוושינגטון, ומשנת 2002 באוניברסיטת נוטרדאם, אינדיאנה.
בארט פרסמה מאמרים רבים בכתבי עת מקצועיים בתחום המשפט החוקתי, אוריגינליזם, פרשנות סטטוטורית והיחס לתקדימים משפטיים.
בארט מונתה על ידי נשיא ארצות הברית, דונלד טראמפ לשופטת בבית המשפט הפדרלי השביעי לערעורים בשנת 2017. בסוף השימוע בסנאט אושר מינויה ברוב של 55 מול 43. בארט היא האישה הראשונה והיחידה שייצגה עד אז את מדינת אינדיאנה בבית המשפט השביעי לערעורים.
ב-26 בספטמבר 2020 הציע הנשיא טראמפ את מועמדותה לבית המשפט העליון של ארצות הברית, לאחר מותה של השופטת רות ביידר גינסבורג. זו הפעם הראשונה והיחידה בהיסטוריה שמועמדות לבית המשפט העליון הוצגה בעת שההצבעה בבחירות לנשיאות ארצות הברית הייתה כבר בעיצומה. השימוע על מינויה בסנאט החל ב-12 באוקטובר 2020. ב-26 באוקטובר אושר המינוי סופית בהצבעה במליאת הסנאט ברוב של 52 מול 48, ובאותו יום הושבעה בארט בבית הלבן לשופטת בבית המשפט העליון. זהו המינוי לבית המשפט העליון הסמוך ביותר לבחירות לנשיאות בתולדות ארצות הברית.
פילוסופיה שיפוטית והשקפות פוליטיות

בארט העידה על עצמה כתומכת באוריגינליזם, ומזוהה כשופטת שמרנית. היא ציינה את השופט אנטונין סקאליה כמקור השראה. אך לאחר רצף פסיקות בבית המשפט העליון בו חוותה דעתה כנגד דעתם של שופטים שמרנים במספר תיקים, זוהתה גם כעצמאית.
בשנת 2013 פרסמה מאמר על תקדימים משפטיים בו מנתה שבע הכרעות של בית המשפט העליון שצריכות להיחשב 'תקדימי-על', שהאפשרות לבטל אותם אינה צריכה להישקל שוב בבית המשפט העליון. בין התקדימים שנמנו במאמר היה פסק דין בראון נגד מועצת החינוך ומנגד הוחרג ממנו במפורש פסק דין רו נגד וייד, המקנה את הזכות להפלה מלאכותית. לפי בארט, כיוון שפסק הדין בעניין ההפלות איננו מקובל על חלקים רחבים בציבור האמריקאי, הוא איננו עומד ברף שהציבה להגדרת 'תקדימי-על', שכולל הסכמה ציבורית ופוליטית רחבה, והוא גם מאותגר משפטית, כמו בפסק הדין 'הורות מתוכננת נגד קייסי'.
בארט מתחה ביקורת על כך שבית המשפט אישר את חוק הגנת החולה וטיפול בר השגה שיזם ברק אובמה, ועל כך שהחוק מאפשר לעובדים במוסדות דת לרכוש אמצעי מניעה גם כאשר קיימת התנגדות לכך מטעם המעסיק.
פסיקות בולטות > הטרדה מינית

בשנת 2019 קבעה כי סילוקו של סטודנט מאוניברסיטת פרדו עקב תלונה על הטרדה מינית אינו חוקי, מכיוון שרשויות האוניברסיטה לא ראיינו את המתלוננת, ולא איפשרו לו להציג ראיות להגנתו. בארט קבעה כי אלו פגמים בתהליך הפוגעים בזכות להליך הוגן בהתאם לתיקון ה-14 לחוקת ארצות הברית.
פסיקות בולטות > התיקון השני לחוקת ארצות הברית

בשנת 2019 פסק בית המשפט שחוק האוסר החזקת כלי נשק על עבריינים שהורשעו בפשעים לא-אלימים אינו מנוגד לחוקה. בארט התנגדה לפסק הדין, בדעת מיעוט, וטענה כי החוק מנוגד לתיקון השני לחוקת ארצות הברית.
פסיקות בולטות > הגירה לארצות הברית

בשנת 2020 פסל בית המשפט צו נשיאותי של דונלד טראמפ בו הוא מבקש להקשיח את הסטנדרטים לקבלת גרין קארד, על מנת לצמצם את ההגירה לארצות הברית. בארט כתבה, בדעת מיעוט, שהצו של טראמפ הוא מידתי.
פסיקות בולטות > מגפת הקורונה

בשנת 2020 קיבל בית המשפט העליון עתירה של שתי קהילות חרדיות ובישופות נוצרית בברוקלין נגד החלטה שמגבילה באופן זמני התכנסויות בבתי כנסת ובכנסיות במדינת ניו יורק. קולה של בארט היה המכריע בהחלטה, שהתקבלה ברוב של חמישה שופטים מול ארבעה. לפני מינויה, בית המשפט העליון דחה עתירות נגד הגבלות דומות על בתי תפילה בקליפורניה ובנבאדה.
פסיקות בולטות > הפלות

ב-2022 הייתה חלק מהרוב שהפך את פסיקת רו נגד וייד.
חיים אישיים

בארט היא קתולית. היא נישאה בשנת 1999 לג'סי בארט, משפטן מאינדיאנה, והם גרים בסאות' בנד. בשנת 2017 דיווח הניו יורק טיימס כי בארט ובעלה הם חברים פעילים בקבוצה קתולית בשם "People of Praise", בעלת מאפיינים של פנטקוסטליזם ומיסטיקה. לזוג שבעה ילדים, מתוכם שני ילדים מאומצים מהאיטי: בת שאומצה בשנת 2005, ובן שאומץ לאחר רעידת האדמה בהאיטי בשנת 2010. לבנם הביולוגי הצעיר ביותר יש תסמונת דאון.
הערות שוליים

↑  Should a Judge's Nomination Be Derailed by Her Faith?, באתר The Atlantic, ‏8 בספטמבר 2017 (באנגלית)
↑   טראמפ הודיע: השופטת איימי קוני בארט היא המועמדת שלי לבית המשפט העליון, באתר הארץ, 27 בספטמבר 2020
↑  Anna Staver, "Fact Check: Is Amy Coney Barrett the first Supreme Court nominee during a presidential election?", USA Today, October 14 2020
↑  Liptak, Adam (2024-07-08). "Justice Amy Coney Barrett's Independent Streak Marked Supreme Court Term". The New York Times (באנגלית אמריקאית). ISSN 0362-4331. נבדק ב-2025-03-15.
↑  Joel Mathis, Is Amy Coney Barrett the Supreme Court's new swing justice?, theweek, ‏2024-07-11 (באנגלית)
↑  Lithwick, Dahlia; Stern, Mark Joseph (2025-03-08). "What's the Deal With Amy Coney Barrett Lately?". Slate (באנגלית אמריקאית). ISSN 1091-2339. נבדק ב-2025-03-15.
↑  העליון בארצות הברית קיבל עתירה של נוצרים וחרדים נגד הגבלות קורונה בניו יורק, באתר וואלה, 26 בנובמבר 2020
↑  ניצחון לחרדים בניו יורק: העליון אסר הגבלות בבתי תפילה, באתר ynet, 26 בנובמבר 2020
↑  "Supreme Court overturns Roe v. Wade, ending right to abortion upheld for decades". NPR (באנגלית). נבדק ב-2025-03-15.
↑  Some Worry About Judicial Nominee’s Ties to a Religious Group, באתר הניו יורק טיימס, ‏28 בספטמבר 2017 (באנגלית)
| --- | --- |
בקרת זהויות :  NLI: 987011416558405171  PLWABN: 9811569224105606  GND: 121839675X  LCCN: no2020054095  SUDOC: 26054714X  S2AuthorId: 144160720  VIAF: 32158855816844142102   WorldCat (עם VIAF): 32158855816844142102 
איימי קוני בארט ובעלה ג'סי
וולבי זנב-שוט

| וולבי זנב-שוט |
| --- | --- |
 וולבי זנב-שוט
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קנגורו
משפחה:: קנגוריים
סוג:: קנגורו
מין:: וולבי זנב-שוט
שם מדעי
 Macropus parryi ‏בנט, 1835
תחום תפוצה


וולבי זנב-שוט (שם מדעי: Macropus parryi; ידוע גם כוולבי פארי או כוולבי נאה-פנים), הוא מין של יונק כיס בינוני בסוג קנגורו האנדמי לחוף הצפון-מזרחי של אוסטרליה. הוא תואר מדעית לראשונה בשנת 1835 על ידי הזואולוג האנגלי אדוארד טרנר בנט, והוא משויך לתת-הסוג Notamacropus. מקור שמו המדעי הוא כדלהלן: "Macropus" = "ארוך רגל" ומתייחס לרגליים הארוכות של המינים בסוג. "parryi" - הוא על שמו של מגלהו סר אדוארד פארי. וולבי זנב-שוט הוא חיית כיס נוחה מאוד לאילוף עם מזג רגוע; למעשה, הפרט הראשון של המין שתואר גודל כחיית מחמד בביתו של אדוארד פארי בשנת 1834 והתנהג כמו כלב מבוית. מבחינה גנטית וחיצונית וולבי זנב-שוט דומה בעיקר לוולבי שיחים מערבי וכן למין הנכחד - וולבי גריי.
אנטומיה > מבנה ומידות גוף

וולבי זנב-שוט בעל מבנה גוף ארוך ורזה יחסית, ועל כן יש לו דמיון מסוים למיני הקנגורו "האמיתיים". הוא נחשב למין בינוני בגודלו: גובה של זכר בוגר בעת עמידה זקופה הוא 70–93 ס"מ, בעוד שהנקבות יהיו קטנות במעט וגובהם יהיה 65–75 ס"מ. ההבדלים הגופניים הנוספים בין הזכרים לנקבות מתבטאים במסת הגוף; משקל הזכר הבוגר הוא 14–26 ק"ג בממוצע לעומת משקל נקבה בוגרת שעומד על 7–15 ק"ג בממוצע.
לוולבי זנב-שוט ראש משולש ואלכסוני בדומה לאייל, והוא בינוני בגודלו ביחס לגוף. האוזניים שלו גדולות ועגלגלות ומחודדות מעט בקצוות, ומלבד קווצות שיער בבסיס האוזן די קרחת בצד הפנימי. כתפיו של הוולבי ישרות ואילו פלג גופו האחורי קמור ועגלגל. השוקיים תחובות ובולטות היטב במותניים, והן נמתחות כמעט לגמרי רק בעת הניתור. האף הבינוני של הוולבי משולש ואלכסוני ומזכיר בצורתו לב, ועיניו גדולות ושחורות עם ריסים בולטים.
הגפיים האחוריות של הוואלבי זנב-השוט חזקות, מוצקות ועבות, והן בעלות קרסול רחב שעליו הוולבי נשען בעת העמידה והאכילה. לכל אחת מהגפיים האחוריות יש 3 אצבעות המאפיינות את הקנגוריים: זרת עבה מצד אחד ומצד שני שתי אצבעות מאוחדות; במרכז יש אצבע אחת ארוכה ועבה שנושאת את מרבית הכובד של הוולבי. לכל אצבע יש טופר גדול ושחרחר ולאצבע המאוחדת יש שני טפרים קטנים הסמוכים מאוד אחד לשני. הגפיים הקדמיות והדקות של מין זה ארוכות מאוד ביחס לוולארו למשל, ולהם כפות ידיים קטנות בעלות 5 טפרים קצרים וחדים.
אנטומיה > זנב

כפי שמשתמע משמו, אחד המאפיינים הבולטים של וולבי זנב-השוט, הוא הזנב שלו; הזנב ארוך במיוחד ביחס לגופו ולרוב אף ארוך יותר מהאורך הכללי של גופו. אורך זנבם של הזכרים למשל יהיה כ-95 ס"מ, ואורך זנב הנקבות יהיה כ-80 ס"מ. זנבו של מין זה עבה וגמיש למדי והוא נוטה להיות עבה בתחילתו והופך לצר וחד יותר בקצהו. קצה הזנב של הוולבי בצבע שחרחר או חום כהה עם ציצת שיער קצרה בניגוד לצבע האפור של שאר הזנב. מקור השם "זנב-שוט" ניתן על ידי הציידים שהיו צדים אותו בעבר על מנת להשתמש בזנבו בתור שוט.
אנטומיה > מראה חיצוני

לוולבי זנב-שוט פרווה עבה וקצרה המורכבת משערות צפופות וזיפיות דמויות צמר. צבע הפרווה של המין די זהה למיני קנגורו רבים ודומה במיוחד לקנגורו אפור מזרחי: אפור כסוף או בהיר ברוב חלקי הגוף, עם גוון חום דהוי או אפור כהה בעיקר בפלג האחורי ובשוקיים. באזור הכתף השערות של הוולבי כהות במעט מן הרגיל ועל כן נראה כאילו יש לו שם פס דהוי קצר. המותניים, המפשעה, החזה, הזרועות והרגליים בצבע לבן קרמי בוהק ואילו הקרסול וכפות הידיים והרגליים בצבע שחור מפוחם. בצידי השוקיים יש לו לעיתים כתם לבנבן דהוי. הפרווה של הוולבי תהיה כהה במעט בקיץ לעומת החורף.
ללא ספק, סימן הזיהוי העיקרי של וולבי זנב-שוט הוא הסימונים המיוחדים שבפניו שהקנו לו את השם "וולבי נאה-פנים". הראש עצמו בצבע אפור כסוף או בהיר בדומה לגוף, בעוד שהמצח יהיה בצבע חום כהה. חרטומו ופניו של וולבי זה בצבע חום שוקולד כהה עד שחור המזכיר מאוד "מסיכה", ולאורך הלחיים יש רצועת שיער בולטת בצבע לבן שנמשכת מתחת לעין עד ללוע ומבליטה היטב את ה"מסיכה" השחורה שמעליה. רצועת השיער עבה וצפופה ונראית לעיתים כחתימת זקן. סביב העיניים של הוולבי יש כתם שחור קטן, ומעליו יש זוג גבות לבנות; במבט מלפנים נראה שהגבות יוצרות חצי "משקפיים" יחד עם הרצועה הבהירה שמתחת לעין. הסנטר והחלק העליון של הגרון בצבע לבן בוהק, ובין האוזניים יש לעיתים כתם לבן קטן. האוזניים של וולבי זנב-שוט אף הן ססגוניות למדי; הצד החיצוני שלהן בצבע חום שוקולד כהה ובמרכז יש פס לבן עבה מאוד. הצד הפנימי לעומת זאת חסר שיער ועל כן צבעו יהיה כתמתם או ורדרד, אולם בבסיס יש עיגול שיער בצבע חום בהיר.
תפוצה ובית גידול

וולבי זנב-שוט אנדמי ליבשת אוסטרליה. הוא מצוי בעיקר לאורך החוף המזרחי של היבשת - מהעיר קוקטאון בצפון-מזרח קווינסלנד ועד לעיר גרפטאון בצפון ניו סאות' ויילס. בעבר המין הובאה לאי הרון בחוף המזרחי ושגשג שם למשך תקופה מסוימת, אולם כיום הוא נעלם משם. התפוצה הגאוגרפית של וולבי זנב-שוט היא לאורך החלק הצפוני של הרי החיץ הגדול.
בית הגידול של הוולבי זנב-השוט הוא בעיקר שטח מחוספס או הררי סמוך לחוף בגובה של עד 1,400 מטר מעל פני הים, המורכב מיערות-אקליפטוס דלילים או צפופים עם קרחות יער, גבעות, שיחים, כרי דשא ואזורי מרעה הסמוכים לסבך. הוא עשוי להימצא לעיתים קרובות גם בשטחים חקלאיים, אם כי צפיפות אוכלוסייה גבוהה נרשמת בעיקר במדרונות מיוערים היטב. כריתת עצים בהיקף נמוך מסייעת לוולבי בשל הגדלת ההיקף של כרי דשא פתוחים הצמודים לסבך. הטמפרטורות בתחומי מחייתו 10–30 מעלות, וכמות המשקעים הממוצעת היא 4,400-700 מילימטר לשנה.
אקולוגיה > התנהגות ופעילות

המאפיין האקולוגי הבולט ביותר של וולבי זנב-שוט הוא המערכת החברתית שלו: וולבים אלו מתאספים לעיתים קרובות בעדרים גדולים של 50–80 פרטים המורכבים מכל הגילים והזוויגים, בניגוד מובהק למרבית הוולבים שחיים בבדידות או בקבוצות קטנות. בנוסף, בעדרים הללו יש היררכיה דומיננטית שנקבעת על ידי טקס שריטות לא אלים. עדרי הוולבים זנבי-השוט מורכבים מתת-קבוצות פנימיות שבהם יש קשר חזק יותר בין הפרטים, וכל קבוצה מונה כ-10 פרטים בדרך כלל. בשל כך המבנה הכללי של העדרים די רופף ומתחלף תדיר. לכל קבוצה יש שטח "ביתי" (שטח פעילות קבוע) בגודל של עד 110 דונם. הקבוצות מתאספות לעדרים גדולים בעיקר בשעות אחר הצהריים שאז הם רועים יחדיו בכרי דשא.
בעונות החמות, וולבי זנב-שוט נוטה להיות פעיל בשעות הבוקר ואחר הצהריים, בעוד שאת שעות היום החמות ינצל למנוחה באזורי סבך. עם זאת, ההימצאות שלו באזורים מיוערים מאפשרת לו ללקוט מזון גם בשעות חמות יותר שבהם חיות כיס אחרות יעדיפו לבלות במנוחה. בימים עם מזג אוויר חם, ניתן לראות את הוולבי מלקק את מרפקיו ובית שחיו כדי להתקרר ולשמור על עצמו נקי. בעונה החורפית הוולבי עשוי ללקט מזון במשך כל היום כולו.
התזונה המועדפת על וולבי זה היא עשבים, שרכים וצמחים עשבוניים אחרים. הוולבי כמעט ואינו שותה מים בטבע, ואת הלחות הנדרשת לו הוא משיג בעיקר ממזונו. בטבע, אין לוולבי אויבים טבעיים חוץ מהדינגו, ומלבד ציד על ידי האדם הוא עשוי להידרס בשוגג בעת חציית כבישים.
אקולוגיה > רבייה ומחזור חיים

הנקבות מסוגלות להתרבות במשך כל השנה ללא עונה קבועה, אולם בכל זאת יש שיא מסוים שמתרחש באוקטובר עד מרץ. הזכרים הדומיננטיים והחזקים ביותר הם אלו שמצליחים להתרבות עם הנקבות. כל זכר ינדוד בין קבוצות של נקבות ויקבע בעזרת הריח איזה נקבה מתקרבת לייחום. כאשר הוא מוצא נקבה כזאת הוא נשאר לצידה עד הייחום, אך עם זאת הוא עשוי להתחלף בזכר חזק יותר בטרם הנקבה תהיה מסוגלת להתרבות. לנקבת הוואלבי מחזור ייחום של 42 ימים. הזכר שישהה לצידה ינסה לסלק מהאזור זכרים אחרים באמצעות טקסי התאבקות אופייניים לבני הסוג קנגורו: נעילת מרפקים, בעיטות לחזה, אגרוף ודחיפות; הלחימה בין הזכרים אינה קטלנית. בדרך כלל זכר מסוגל להתמודד עם זכרים אחרים רק מגיל 3 שנים.
נקבת הוולבי יולדת גור אחד לאחר תקופת הריון קצרה של 34–38 ימים. הלידה תתרחש בדרך כלל בסביבות ינואר, והגור שנראה כתולעת אדומה גדולה שוקל כ-גרם אחד בלבד; מיד לאחר הלידה הוא מטפס בעזרת הגפיים על פני הפרווה של האם עד שהוא מגיע לכיס. הגור נמצא במשך כ-37 שבועות בתוך הכיס ובמהלכם הוא יונק ללא הפסקה מאחת מ-4 הפטמות של אימו וגדל במהירות. הגור נגמל לאחר כ-15 חודשים.
בניגוד למיני וולבי רבים שבהם הנקבה אינה מאפשרת לגור לחזור לכיס בשלב מסוים, אצל וולבי זנב-שוט הגור עוזב מעצמו את הכיס ואימו אינה מונעת ממנו כלל לחזור אליו. לאחר שהגור עוזה את הכיס הוא צועד תמיד בעקבות אימו ואינו מסתתר בצמחייה. הוולבים מגיעים לבגרות לאחר 18–24 חודשים לנקבה, ומעל ל-2 שנים לזכר. הגורים הזכרים עשויים לעזוב את שטח הולדתם ולהצטרף לקבוצה אחרת.
תוחלת החיים של וולבי זנב-שוט היא עד 9.7 שנים בשבי, ועד 12 שנים בטבע.
מצב

וולבי זנב-שוט מסווג על ידי IUCN במצב השימור "ללא חשש" (LC), בשל תפוצה רחבה, אוכלוסייה גדולה ויציבה, התרחשות במספר אזורים מוגנים, וחוסר באיומים רציניים. במהלך המאה ה-20, המין חווה ירידת מספרים גדולה בשל ציד, אך לאחר הכנסת חוקי ציד נוקשים למשך מספר שנים האוכלוסייה התייצבה במהירות. איומים מסוימים בכל אופן על המין כיום, הם ציד מסחרי של המין בקווינסלנד ואובדן בית הגידול מתאים בעקבות חקלאות אינטנסיבית, רעיית יתר של בעלי חיים, פיתוח מואץ של אזורי כפרים סמוך לבית הגידול ותהליך עיור באזורי החוף שגרמו כנראה להתכווצות התפוצה בקצה הדרומי של הטווח שלו. איום נוסף הוא מצד כלבים משוטטים או כאלה שהפכו לפראיים. מעבר לכך המין אינו מאוים יתר על המידה ולא צפויה ירידה בעתיד הנראה לעין.
הערות שוליים

| קנגוריים |
| --- | --- | --- |
| וולביים ארנביים מפוספסים | וולביים ארנביים מפוספסים |  |
| וולבי ארנבי מפוספס | וולבי ארנבי מפוספס (סוג ומין יחיד) |   |
| קנגורים | קנגורים |   |
| קנגורו | קנגורו אפור מזרחי • קנגורו אפור מערבי • קנגורו אדום • וולארו האנטילופה • וולארו מצוי • וולארו שחור • וולבי זריז • וולבי שחור-פס • וולבי טמר • וולבי סבך מערבי • וולבי פרמה • וולבי זנב-שוט • וולבי אדום-צוואר |   |
| קנגורו אילני | קנגורו אילני אפרורי • קנגורו אילני לומהולץ • קנגורו אילני בנט • קנגורו אילני דובי • קנגורו אילני הואון • קנגורו אילני דוריה • קנגורו אילני סרי • קנגורו אילני גודפלו • קנגורו אילני עטוי-זהב • קנגורו אילני שפלתי • קנגורו אילני הוזר • קנגורו אילני וונדיוואי • איפולה • דינגיסו • טנקיל |   |
| וולבי הצבי | וולבי צבי שחור • וולבי צבי לבן-פס • וולבי צבי אפור • וולבי צבי חום |   |
| וולבי יערוני | וולבי יערוני מקלאי • וולבי יערוני זוטר |   |
| וולבי ארנבי | וולבי ארנבי ממושקף • וולבי ארנבי אדמוני |   |
| וולבי זנב-מסמר | וולבי זנב-מסמר מרוסן • וולבי זנב-מסמר צפוני |   |
| וולבי הסלע | וולבי סלע קצר-אוזן • וולבי סלע וילקינס • וולבי סלע פרוסרפיני • וולבי סלע רוטשילד • וולבי סלע צהוב-רגל • וולבי סלע אלייד • וולבי סלע כף-יורק • וולבי סלע גודמן • וולבי סלע הרברט • וולבי סלע חדגוני • וולבי סלע שחור-צד • וולבי סלע מאריבה • וולבי סלע זנב-מברשת • וולבי סלע סגול-צוואר • וולבי סלע שרמן • מונג'ון • נברלק |   |
| פדמלון | פדמלון טסמני • פדמלון בראון • פדמלון כהה • פדמלון קלבי • פדמלון ההרים • פדמלון אדום-רגל • פדמלון אדום-צוואר |   |
| וולבי ביצות | וולבי ביצות (סוג ומין יחיד) |   |
| קווקה | קווקה (סוג ומין יחיד) |   |
פניו של וולבי זנב-שוט.
זוג וולבים זנבי-שוט קופצים.
וולבי זנב-שוט לועס עשבים.
נקבה וגור של וולבי זנב-שוט.
איור של וולבי זנב-שוט.
ניאום

| --- | --- |
סמל העיר ניאום

 מדינה / טריטוריה:  ערב הסעודית ערב הסעודית
 תאריך ייסוד:  24 באוקטובר 2017 
 שטח:  26,500 קמ"ר
 קואורדינטות:  28°00′23″N 35°12′09″E﻿ / ﻿28.006388888889°N 35.2025°E﻿ / 28.006388888889; 35.2025 
 אזור זמן:  UTC +3
 http://discoverneom.com
  מפת מיקום  מפה מפורטת   (למפת ערב הסעודית מוגדלת) ריאד ג'דה מכה אל-מדינה דמאם בוריידה ח'מיס מושייט איראן כווית עיראק ירדן יש. מצרים סודאן ארי. תימן עומאן איחוד האמיר.  ק. המ. הפ.  ים סוף ניאום(למפת ערב הסעודית רגילה) ריאד ג'דה מכה אל-מדינה דמאם בוריידה ח'מיס מושייט איראן כ. עיראק ירדן יש. מצ. סודאן ארי. תימן עומאן איחוד האמיר.  ק. המ. הפ.  ים סוף ניאום המיקום של ניאום בערב הסעודית  he tabBackground:;tabBorder:#aaa;defaultTab:0;
 
ניאום (בערבית: نيوم; באנגלית: Neom) הוא פרויקט שאפתני לבניית מטרופולין חדש בערב הסעודית בשטח של 26,500 קמ"ר. העיר מתוכננת להיבנות בדרומו של מפרץ אילת, באזור מצרי טיראן, בשטחה של ערב הסעודית והיא צפויה להיות מחוברת לחצי האי סיני באמצעות פרויקט הגשר בין מצרים לערב הסעודית.
על פי התכנון, המטרופולין יחולק למספר אזורים, בהם מתחם תעשייתי, מרכז סחר, אתרי נופש לתיירות ושכונות מגורים שייבנו על פי דגם העיר האנכית.
שם המטרופולין נגזר משילוב של המילים "חדש" (ביוונית: "NEO") ו"עתיד" (בערבית: "مستقبل"). נשיא ומנכ"ל אלקואה וסימנס לשעבר, קלאוס קליינפלד, מונה להיות האחראי על ניהול הפרויקט.
הפרויקט

במסגרת ועידת "יזמות העתיד" שנערכה בריאד ב-24 באוקטובר 2017, הכריז יורש העצר הסעודי מוחמד בן סלמאן אאל סעוד על הפרויקט "ניאום". העיר היא מיזם משותף של ערב הסעודית עם ירדן ומצרים. המימון לפרויקט צפוי להגיע מקרן ההשקעות של ערב הסעודית ומשקיעים בין-לאומיים בשווי כ-500 מיליארד דולר. השלב הראשון בפרויקט צפוי להסתיים בשנת 2025. על פי התכנון העיר תחובר בגשר לעיר המצרית בדרום חצי האי סיני, שארם א-שייח' כחלק מפרויקט הגשר בין מצרים לערב הסעודית.
בפברואר 2018 דווח כי ממשלת סעודיה ביקשה מחברות בנייה מקומיות לבנות באזור חמישה ארמונות: למלך, ליורש העצר ולבכירים אחרים במשפחה המלכותית. בחלק משטח הפרויקט חי השבט הבדואי אַל-חוּוַיטָאת (الحويطات) והם גרים בשני צידי הגבול הסעודי-ירדני מזה מאות שנים. לפי הדיווחים לצורך הקמת העיר פונו יותר מ-6,000 תושבי כפרים באזור עד 2025, לעיתים תוך שימוש באלימות.
בנובמבר 2020 פורסם בתקשורת כי ביקרו במקום מזכיר המדינה האמריקאי, מייק פומפאו, ראש ממשלת ישראל, בנימין נתניהו וראש המוסד יוסי כהן. השלושה נפגשו עם יורש העצר הסעודי, מוחמד בן סלימאן. שר החוץ הסעודי, פייסל בן פרחאן אאל סעוד הכחיש זאת.
עבור משחקי מונדיאל 2034 מתוכנן לבנות אצטדיון ניאום.
באוקטובר 2024, האי סינדלה הפך לאזור הראשון שנפתח במטרופולין.
חדשנות בעיר

היוזמה היא חלק מתוכנית החזון הסעודית לשנת 2030 שמטרתה להפחית את התלות של המדינה בנפט, לפתח מגזר ציבורי יציב ולהציב את המדינה בחזית הטכנולוגיה. בעיר מתוכנן שלטון אוטונומי עם מערכת חוקים, מיסוי ומשפט שונה ומודרנית מזו שקיימת בערב הסעודית. החדשנות בעיר תתבטא בין היתר בשימוש ברובוטיקה לפעולות אבטחה, לוגיסטיקה ורפואה. בנוסף העיר תוזן מאנרגיה ירוקה – אנרגיה סולארית ואנרגיית רוח., אם לא די בכך, בעיר צפוי לקום פארק שיכלול רובוטים דינוזאורים ויהיה בסגנון פארק היורה, בתי ספר שיעשו שימוש בהולגרמות ועוד מספר רב של פרויקטים.
אזורים > The line

עיר "הקו" היא עיר חכמה בהקמה הנמצאת בערב הסעודית ומהווה חלק ממטרופולין ניאום.
העיר אמורה להיות ללא כבישים עם מכוניות או רחובות להולכי רגל. העיר תהיה למעשה רצועה ארוכה וצרה (רוחבה צפוי להיות כ-200 מטרים בלבד ואורכה כ-170 קילומטרים) שמסביבה יוקמו עשרות מבני מגורים, מסחר, תעסוקה ובילוי. על פי התכנון, הסעודים מצפים שהעיר תייצר קרוב לחצי מיליון מקומות עבודה חדשים ותוסיף סכום של קרוב ל-50 מיליארד דולרים לתוצר המקומי הגולמי של המדינה. העיר מתוכננת להכיל כ-9 מיליון תושבים
אזורים > האוקסגון

האוקסגון (במקור נקרא העיר התעשייתית ניאום) הוא פרויקט להקמת אזור תעשייה שיצוף על המים ויבנה בצורת מתומן, האזור תעשייה מתכונן להשתרע על שטח של כ-200–250 קמ"ר. יורש העצר הסעודי הסביר כי הסעודים מצפים שהעיר תהפוך ל"מוקד חדש של סחר גלובלי" וישמש את נתיבי השייט של הים האדום. התכנון הוא להקים בעיר מתקן התפלה, מכון לייצור וחקר מימן ומרכז מחקר אוקיינוגרפי.
ב-16 בדצמבר 2022 חתמו משרד התעשייה והמשאבים המינרלים של ערב הסעודית, הרשות הסעודית לערים תעשייתיות ואזורי טכנולוגיה והרשות לניהול מטרופולין ניאום על מזכר הבנות שמטרתו היא להקל על שיתוף הפעולה בין הגופים עבור הקמת המפעלים העתיידים באזור התעשייה.
אזורים > Trojena

ב-3 במרץ 2022 הכריז מוחמד בן סלמאן על פרויקט "Trojena", שבמסגרתו יוקם אתר הסקי הגדול בחצי האי ערב. ההר המלאכותי שיוקם יגיע לגובה של 1,500–2,600 מטרים. מלבד הר השלג עצמו, יוקמו באתר גם גורד שחקים בגובה של כ-330 מטרים וישקיף על אגם מלאכותי, מלונות יוקרה וכן רכבל שיחבר את כל חלקי האתר.
אזורים > חממות לגידול יבולים

פרויקט נוסף שיוקם כחלק מ"ניאום" הוא מתחם המכיל שתי חממות ענק, שכל אחת מהן תהיה בגודל של כ-110,000 מ"ר ויהיה ניתן לגדל בהן גידולים חקלאים מכל סוג (וזאת חרף האדמה הלא פורייה והמדברית של אזור ניאום) באמצעות טכנולוגיית הידרופוניקה (שהיא טכניקה לגידול צמחים במצע מנותק, ללא שימוש בחמצן באמצעות קרקע). בחממות יותקנו מערכות אוטומטיות ומערכת מיזוג וצינון שיוצרת אקלים מבוקר. בנוסף לכך, בצמוד למתחם החממות יוקם מתקן התפלה במיוחד עבור המיזם כדי לספק את ההשקיה הנדרשת ליבולי הירקות שבחממות.
עלות המיזם מוערכת בכ-120 מיליון דולרים.